Luis Antonio Tagle

Si Luis Antonio Gokim Tagle (ipinanganak noong 21 Hunyo 1957) ay isang Pilipinong kardenal ng Simbahang Katolika. Nagsisilbi siya mula 8 Disyembre 2019 bilang Proprefekto para sa Unang Ebanghelisasyon at mga Bagong Simbahang Partikular, isa sa dalawang seksiyon sa Dikasteryo para sa Ebanghelisasyon (dating Kongregasyon para sa Ebanghelisasyon ng Sangkatauhan). Dati siyang nanungkulan bilang ika-32 Arsobispo ng Maynila mula 2011 hanggang 2020. Si Tagle ang kasalukuyang Kardenal Obispo ng Albano at nanunungkulan din bilang Pangulo ng Catholic Biblical Federation, Gran Tsanselor ng Pamantasang Pontipikal Urbana, Pangulo ng Komisyong Interdikasteryal para sa mga Konsagradong Relihiyoso, at kasapi ng iba't ibang departamento at dikasteryo sa Kuryang Romano. Madalas siyang tinatawag sa palayaw na Chito.

Sa Pilipinas, bukambibig si Tagle tungkol sa mga isyung panlipunan kaugnay ng katuruang Katoliko. Binigyang-diin niya ang pagtulong sa mahirap at pinagtibay ang oposisyon ng Simbahang Katolika sa  aborsiyon,New Manila archbishop bares pro-life stance | Top Stories. Manilatimes.net (2011-12-15). Retrieved on 18 Pebrero 2012. kontrasepsiyon,Philippine church and military change guard | Reuters . In.reuters.com (2011-12-12). Retrieved on 18 Pebrero 2012. at sa binansagan niyang "ateismong praktikal."http://www.gmanetwork.com/news/story/280811/news/nation/cardinal-designate-tagle-laments-practical-atheism-among-some-pinoyshttp://www.philstar.com/Article.aspx?articleId=866608&publicationSubCategoryId=63 Binatikos niya ang Simbahang Katolika sa paggamit ng mga "masasakit na salita" sa paglalarawan ng mga taong LGBTQ, mga diborsiyada, at mga Katolikong muling kinasal, na dapat daw payagang tumanggap ng Komunyon depende sa bawat kaso. 

Binansagang "Asyanong Francisco" si Tagle at kinikilala bilang isa sa mga progresibong klerigo ng Simbahan. Tinuring siyang papabile sa kongklabeng pampapa ng 2025 na naghalal kay Papa Leon XIV, pati na rin noong kongklabeng pampapa ng 2013 na naghalal kay Papa Francisco.

 Mga sanggunian 

Category:Mga Pilipinong arsobispo
Category:Mga arsobispo ng Maynila
Kategorya:Mga kardinal mula sa Pilipinas
Kategorya:Ipinanganak noong 1957